Meðalatvinnutekjur á Norðurlandi eystra 90% af landsmeðaltali Meðalatvinnutekjur á Norðurlandi eystra 90% af landsmeðaltali Fréttir Heildaratvinnutekjur á Norðurlandi eystra árið 2018 námu 102 milljörðum króna og höfðu aukist um 3,1 milljarð frá árinu 2017 eða um 3,2% . Frá árinu 2008 hafa atvinnutekjur aukist á svæðinu um 17,7 milljarða eða um tæplega 21% sem er aðeins undir landsmeðaltali . Þetta kemur fram í nýrri skýrslu Byggðastofnunar um atvinnutekjur árin 2008 - 2019 eftir atvinnugreinum og landshlutum . Skýrslan byggir á gögnum sem fengin voru frá Hagstofu Íslands sem vann þau úr staðgreiðsluskrá Ríkisskattstjóra . Í skýrslunni kemur m.a. fram að meðalatvinnutekjur á Norðurlandi eystra voru um 90% af landsmeðaltali . Akureyri var á meðaltalinu en Eyjafjörður án Akureyrar heldur undir meðaltali landshlutans . Þingeyjarsýslurnar voru yfir meðaltali landshlutans sem er breyting frá árinu 2008 þegar meðaltekjurnar voru lægstar þar . Hlutfall atvinnutekna kvenna á Norðurlandi eystra var 38,2% árið 2018 sem er undir landsmeðaltali . Hlutfallið er heldur hærra á Akureyri en í Þingeyjarsýslum og í Eyjafirði án Akureyrar . Stærstu atvinnugreinarnar á svæðinu á árinu mældar í atvinnutekjum voru heilbrigðis - og félagsþjónustu og fræðslustarfsemi en þar á eftir komu iðnaður og mannvirkjagerð . Í Eyjafirði án Akureyrar var fiskvinnsla stærsta greinin og iðnaður næst stærstur og í Þingeyjarsýslum var mannvirkjagerð og iðnaður stærstur . Í skýrslunni segir að líklega sé það vegna framkvæmda við iðnaðaruppbyggingu á Bakka við Húsavík . Heildaratvinnutekjur á landinu öllu árið 2018 námu 1.316 milljörðum króna sem var aukning um tæplega 64 milljarða frá árinu 2017 eða sem nemur 4,9% . Frá 2008 hafa atvinnutekjur á landinu öllu aukist um 256 milljarða eða um 24% . Heildaratvinnutekjur jukust í öllum landshlutum nema á Austurlandi á tímabilinu 2008 til 2018 þar sem þær stóðu í stað . Í skýrslu Byggðastofnunar segir að skýringin sé að í upphafi tímabilsins hafi stórframkvæmdir vegna stóriðjuuppbyggingar enn verið í gangi á svæðinu . Mest var aukningin á Suðurnesjum þar sem atvinnutekjur jukust um tæplega 53% . Þá varð þriðjungsaukning á Suðurlandi og í kringum 20% aukning á höfuðborgarsvæðinu , Norðurlandi eystra og Vesturlandi . Fyrir utan Austurland var aukningin minnst á Vestfjörðum og Norðurlandi vestra , sitthvorum megin við 12% .